Rikunarita-ORG/Wikinium huggingface dataset:
# Africké umenie

**Africké umenie** je významná súčasť africkej kultúry, umenie pôvodných a prisťahovaných obyvateľov Afriky, etnických skupín a národov v černošských a negroidných oblastiach Afriky od praveku do 20. storočia. Zahrňuje umeleckú tvorbu až doposiaľ len veľmi málo preskúmanej doby prehistorickej, z ktorej sa zachovali najmä skalné maľby, rytiny a sošky, cez starovek a stredovek, kedy do severných častí kontinentu preniká islam, až do súčasnosti, v ktorej je živá tradícia etnických "primitívnych" umení (obradné masky, drevené a hlinené plastiky, tance, piesne, kroje).

K najstarším centrám svetového umeleckého vývoja patrí staroegyptské umenie, ktoré malo vplyv na antické umenie.

## Externé odkazy

|  |  |
| --- | --- |
|  | Umelecký portál |

* FILIT – zdroj, z ktorého pôvodne čerpal tento článok.
# Émile Bernard

|  |
| --- |
| Émile Bernard |
| francúzsky maliar |
|  |
| Narodenie | 28. apríl 1868 Lille, Francúzsko |
| Úmrtie | 16. apríl 1941 (72 rokov) Paríž, Francúzsko |
| Odkazy |
| Commons |  Émile Bernard |
|

|  |  |
| --- | --- |
|  |  Francúzsky portál  Umelecký portál  Biografický portál |

 |

**Émile Bernard** (\* 28. apríl 1868, Lille, Francúzsko – † 16. apríl 1941, Paríž) bol francúzsky maliar, predstaviteľ postimpresionizmu. Priatelil sa s umelcami ako Vincent van Gogh, Paul Gaugin, Eugène Boch a (neskôr) Paul Cèzanne. Bol aj teoretikom umenia a spisovateľom.

## Významné diela

### Obrazy

* 1887: Pot de grès et pommes, Paríž, Musée d'Orsay
* 1888: Madeleine au bois d'amour, Paríž, Musée d'Orsay
* 1889: Bretonneries, Mannheim, Museum
* 1889: Nus dans un paysage, Valenciennes, Musée des Beaux-Arts
* 1894: Crucifixion, Brémy, Kunsthalle
* 1892: Bretonnes aux ombrelles, Paríž, Musée d'Orsay
* 1901: Autoportrait, Lille, Palais des Beaux-Arts

### Literatúra

* *Propos sur l'art (I)*,
* *Propos sur l'art (II)*,
* *L'Esclave nue*, Román
* *La Danseuse persane*, Román
* *Le Parnasse oriental*

## Iné projekty

Commons* Commons ponúka multimediálne súbory na tému **Émile Bernard**

## Externé odkazy

* *Signac, 1863-1935*
* artcyclopedia.com
* Van Gogh Letters to Bernard Archivované 2008-12-27 na Wayback Machine
* Èmile Bernard in: *Van Gogh on Art and Artist*. Dover Publications, ISBN 0-486-42727-7
* Émile Bernard
* Fresque de Saint-Malo de Phily

## Zdroj

*Tento článok je čiastočný alebo úplný preklad článku Émile Bernard na českej Wikipédii.*
# Joannis Metaxas

|  |
| --- |
| Joannis Metaxas |
|
grécky generál, politik a diktátor |
| Narodenie | 12. apríl 1871 Ithaka, Grécko |
| Úmrtie | 29. január 1941 (69 rokov) Atény, Grécko |
| Podpis |  |
| Odkazy |
| Webstránka | ioannismetaxas.gr |
| Commons |  Joannis Metaxas |
|

|  |  |
| --- | --- |
|  |  Biografický portál |

 |

**Joannis Metaxas** (\* 12. apríl 1871, Ithaka, Grécko – † 29. január 1941, Atény) bol grécky generál a politik a vodca gréckej diktatúry v rokoch 1936 – 1941.

Vojenské vzdelanie získal v Berlíne.

Ďalšia kariéra:

* 1915 – 1917: náčelník gréckeho generálneho štábu a vplyvný poradca kráľa Konštantína I.
* 10. – 20. roky: zástanca konzervatívnej politiky, odporca vojnovej a expanzívnej politiky vedenej Venizelosom
* 1924 – 1926: v emigrácii (roku 1924 bola v Grécku vyhlásená republika)
* 1935: generáli Metaxas a Georgios Kondylis vyhlásili v októbri obnovenie monarchie s cieľom vytvorenia diktatúry; Venizelos išiel do exilu a do Grécka sa po 12 rokoch vrátil kráľ Juraj II.
* 1936: Metaxas je vymenovaný kráľom za predsedu vlády a ministra zahraničia a po porážke jedného štrajku vyhlasuje vojnové právo, čím vytvára diktatúru
* 1936 – 1941: diktátor
* 1940 (jeseň): porazil talianske vojská snažiace sa dobyť Grécko

Zomrel roku 1941 a zanechal v Grécku mocenské vákuum.

## Externé odkazy

* Grécke dejiny Archivované 2012-07-25 na Wayback Machine
# Life (časopis)

|  |
| --- |
| *Life* |
|  |
| Periodicita | týždenná (1936 – 1972) mesačná (1978 – 2000) |
| Krajina | Spojené štáty |
| Vydavateľ | Time Inc. (1936 – 2018) Meredith Corporation (2018 – 2021) People Inc. (2021 – súčasnosť) Bedford Media (2024 – súčasnosť) |
| Prvé vydanie | 23. novembra 1936 |
| Posledné vydanie | máj 2000 (tlačené) |
| ISSN | 0024-3019 |
| Link | life.com |

Obálka čísla z 19. júna 2020 pri príležitosti 45. výročia filmu *Čeľuste*
Life (štylizované ako LIFE) je americký spravodajský časopis, ktorý začal vychádzať v roku 1936 ako týždenník, v roku 1972 prešiel na vydávanie „špeciálnych“ čísel a v rokoch 1978 až 2000 sa vrátil k mesačnej periodicite. Od roku 2000 časopis vychádza v nepravidelných „špeciálnych“ vydaniach.

Časopis *Life* bol založený 23. novembra 1936 potom, čo Henry Luce kúpil humoristický časopis *Life* z roku 1883 kvôli jeho názvu. Pôvodne ho vydávala spoločnosť Time Inc., ale od roku 2021 je časopis vo vlastníctve spoločnosti Dotdash Meredith.

Postavenie tohto časopisu v dejinách novinárskej fotografie sa považuje za jeden z jeho najvýznamnejších prínosov vydavateľskému svetu. V rokoch 1936 až do 60. rokov 20. storočia bol *Life* široko zameraným spoločensko-kultúrnym časopisom známym najmä svojou fotožurnalistikou. V tomto období patril medzi najpopulárnejšie časopisy v Spojených štátoch, pričom jeho náklad pravidelne dosahoval až štvrtinu obyvateľstva USA.

## Referencie

## Iné projekty

Commons* Commons ponúka multimediálne súbory na tému **Life (časopis)**

## Externé odkazy

* Oficiálny web (po anglicky)
# Cenová hladina

**Cenová hladina** (iné názvy: **cenová úroveň**, **úroveň cien**; angl. *price level*) môže byť:

* úroveň cien všetkých statkov (t. j. tovarov a služieb) na danom území (spravidla v danom štáte), t. j. v praxi najčastejšie vážený priemer cien statkov v nejakom široko vymedzenom koši statkov (t. j. vopred stanovenom vybranom súbore tovarov a služieb) obchodovaných na danom území (Synonymá takto definovanej cenovej hladiny sú: **celková** [alebo **všeobecná** alebo **agregátna** alebo **agregovaná**] **cenová hladina** [alebo **cenová úroveň** alebo **úroveň cien**]);
* úroveň cien len určitého súboru statkov ekonomiky (napr. len textilných výrobkov alebo len spotrebných predmetov alebo len výrobných faktorov).

## Celková cenová hladina

Rast celkovej cenovej hladiny sa nazýva inflácia. Pokles celkovej cenovej hladiny (čiže záporná inflácia) sa nazýva deflácia. Treba ale dodať, že termíny inflácia a deflácia sa v užšom zmysle vzťahujú len na rast cenovej hladiny spotrebných predmetov, t. j. nezahŕňajú napríklad ceny nehnuteľností, akcií a podobne, čiže v tomto užšom zmysle prísne vzaté neznamenajú rast celkovej cenovej hladiny, ale len rast (významnej) časti celkovej cenovej hladiny.

Celková cenová hladina sa meria napríklad pomocou cenových indexov; významnú časť celkovej cenovej hladiny meria napríklad index spotrebiteľských cien.

Ďalšie podrobnosti o celkovej cenovej hladine pozri v článku inflácia (príp. deflácia).

## Pozri aj

* parita kúpnej sily
* spotrebný kôš

## Zdroje
# Northwest (USA)

Poloha regiónu v USA
**Northwest** je jeden z regiónov USA, ktorý zahŕňa severozápadné štáty po región Veľké prérie a obsahuje štáty Oregon a Washington, pričom niekedy sa sem zaraďuje aj Idaho, Montana, juhovýchodná Aljaška a Wyoming. Zriedkavo sa sem zaraďuje aj časť severnej Kalifornie.
# Zmiešaná ekonomika

**Zmiešaná ekonomika** je v súčasnosti najbežnejší druh ekonomiky. Trhový mechanizmus sa zakladá na slobodnej podnikateľskej činnosti, voľnej súťaži a cenotvorbe a na prevládajúcom vlastníctve, pričom štát zasahuje a usmerňuje chod ekonomiky. Štát zostáva významným vlastníkom predovšetkým strategických podnikov, ako aj neziskových organizácií.

## Pozri aj

* Typ ekonomík
* Ekonomika založená na zvykoch a tradíciách
* Trhová ekonomika
* Príkazová ekonomika
# Gary Becker

Nositeľ Nobelovej ceny

|  |
| --- |
| Gary Becker |
|
Gary Stanley Becker |
| Rod. meno | Gary Stanley Becker |
| Narodenie | 2. december 1930 Pottsville, Pensylvánia, USA |
| Úmrtie | 3. máj 2014 (83 rokov) |
| Známy vďaka | Nobelova cena za ekonómiu |
| Alma mater | Princetonská univerzita University of Chicago |
| Profesia | ekonóm, učiteľ |
| Odkazy |
| Commons |  Gary Becker |
|

|  |  |
| --- | --- |
|  |  Biografický portál |

 |

**Gary Stanley Becker**  (\* 2. december 1930, Pottsville, Pensylvánia, USA – † 3. máj 2014, Chicago, Illinois) bol americký ekonóm a nositeľ Nobelovej ceny za ekonómiu.

Základnú a strednú školu navštevoval v Brookline. Potom študoval na Princeton University (1951) a Univerzite v Chicagu (1955). Najskôr učil na Columbijskej univerzite (1958 - 1967) a potom na Univerzite v Chicagu. Bol ženatý. Prednášal ekonómiu a sociológiu, zaoberá sa vplyvom ekonomických metód na správanie človeka. Jeho práca zahŕňa články o ekonomike, kriminalite, rodine, sociálnej interakcii. V roku 1992 získal Nobelovu cenu za ekonómiu a v roku 2007 prezidentskú medailu Spojených štátov amerických. Becker je autorom mnohých kníh a článkov a nositeľom viacerých ocenení.

## Referencie
# Profesijné združenie

**Profesijné združenie** (nesprávne *profesné združenie*) je slobodné a nezávislé, spravidla neziskové, združenie (organizácia) príslušníkov – fyzických alebo právnických osôb – nejakej profesie, ktoré má za cieľ sledovať a zastupovať spoločné profesijné, kultúrne a ekonomické záujmy danej profesie, a ktoré nie je odborovou organizáciou (niekedy sa však profesné združenie chápe ako odborová organizácia).

Obvykle sa zakladajú s cieľom podporovať záujmy členov nejakej profesie, poskytovať výmenu informácií medzi členmi alebo vydávať pravidelné publikácie vo vzťahu k príslušnej profesii.

## Externé odkazy

* Zoznam profesijných združení na Slovensku
# Ganga

|  |
| --- |
| Ganga |
| sans. गङ्गा, hind. गंगा, urd. گنگا‎ – Ganga, ben. গঙ্গা – Gônga |
| rieka |
|  Rieka Ganga v štáte Uttarákhand  |
| Krajina |  India,   Bangladéš |
| Štát | Uttarákhand, Uttarpradéš, Bihár, Džhárkhand, Západné Bengálsko |
|  |
| **Prítoky** |
|  - ľavostranné | Ghaghra, Kosi, Brahmaputra, Gomti, Gandak |
|  - pravostranné | Yamuna, Son, Mahananda |
|  |
|  |
| Prameň | Ľadovec Gangotri |
|  - poloha | Uttarákhand, India |
|  - výška | 3 892 m |
|  - súradnice | ﻿ / ﻿ |
| Ústie |  Bengálsky záliv  |
|  - súradnice | ﻿ / ﻿ |
|  |
| Dĺžka | 2 510 km |
| Povodie | 907 000 km² (90 700 000 ha) |
| Prietok |  |
|  - priemerný | 43 000 m³/s |
|  |
|

 Zobrazenie rieky na mape

 |
|  Interaktívna mapa toku
 |
|  |
| **Wikimedia Commons:**  Ganges River |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Ganga** (sans. गङ्गा; hind. गंगा; urd. گنگا‎ – Ganga; ben. গঙ্গা – Gônga) je najväčšia rieka Indie a jedna z najvodnatejších riek sveta. Pramení v Himalájach, preteká severnou Indiou a vlieva sa do Indického oceánu (Bengálsky záliv). V delte Gangy a jej okolí sa nachádzajú rozsiahle mangrovové porasty a vyskytuje sa tiger bengálsky (*Panthera tigris tigris*). Ganga je dlhá asi 2 500 kilometrov a preteká ňou priemerne 43 000 kubických metrov vody za sekundu.

Hinduisti uctievajú Gangu ako posvätnú rieku, ktorá je perzonifikovaná do bohyne ako Ganga aj s príbehom o nej v dávnovekých textoch ako Mahábhárata. Údolie rieky Ganga je husto obývané, rieka slúži stále prudko rastúcej populácii, poľnohospodárstvu a priemyslu ako zdroj pitnej aj užitkovej vody, kanál a dopravná tepna. Problémom je jej enormné znečistenie, kvalita vody sa pritom stále zhoršuje.

## Referencie

## Iné projekty

Commons* Commons ponúka multimediálne súbory na tému **Ganga**
# Vitruviánsky muž

|  |
| --- |
| Vitruviánsky muž |
|

---

 |
| Základné informácie |
| Autor | Leonardo da Vinci |
| Rok | cca 1490 |
| Rozmery | 34,4 × 25,5 cm |
| Galéria |  |
|

|  |  |
| --- | --- |
|  |  Umelecký portál |

 |

**Vitruviánsky muž** je pravdepodobne najslávnejšia ilustrácia Leonarda da Vinciho. V tejto práci použil obraz aj text na vyjadrenie myšlienky a teórie Vitruvia, rímskeho staviteľa prvého storočia a autora „De architectura libri X“. Vitruviove myšlienky, ktoré prezentoval Leonardo, formovali základ teórie renesančného umenia a architektúry.

Vo svojej úvahe Vitruvius diskutoval o vlastnej symetrii a proporciách vo vzťahu k budovaniu chrámov. Architekt veril, že proporcie a miery ľudského tela, ktoré stvoril Boh, sú dokonalé a správne. Preto navrhol, že správne postavený chrám by mal odrážať a vzťahovať sa na časti ľudského tela. Podotkol, že ľudské telo môže byť symetrické, vpísané do kruhu aj štvorca. Táto myšlienka ovplyvnila jeho prax architekta.

Leonardova ilustrácia Vitruvia je perokresba tušom postavy muža, ktorého natiahnuté končatiny sa dotýkajú obvodu kruhu a okraja štvorca. Jeho pupok sa nachádza presne v strede kruhu. Tu je zmena perspektívy v práci. Je statická v štruktúre, ale dynamická v zobrazení pohybu živého človeka. Ručne písaný text obklopuje kresbu postavy.

Rôzni umelci a architekti považujú ilustráciu Vitruviovej teórie za prioritnú pre Leonarda, ale da Vinciho kresby sa odlišujú od predchádzajúcich prác v tom, že postava muža je v dvoch rozličných polohách v rámci toho istého obrazu. Je súčasne v kruhu aj štvorci, pohyb a živosť zosobňujú aktívne ruky a nohy. Leonardova postava vyzerá ako živá bytosť s nepoddajnými vlasmi.

Text, ktorý obklopuje postavu, parafrázuje Vitruviove teórie. Je zrejmé, že da Vinci napísal text po vytvorení výkresu, lebo slová sú šité na mieru obrysu kruhu a štvorca. Prítomnosť textu legitimuje obraz, orgán Vitruvius vysvetľuje, prečo Leonardo vytvoril výkres. No obraz je iba ilustrácia textu. Význam diela je v spojení medzi obrazom a slovom.

Vitruviánsky muž je obraz da Vinciho názoru na proporcie človeka a na architektúru. Cieľom tejto ilustrácie je zhromaždiť názory na umenie, architektúru, anatómiu človeka a symetriu v jednom výraznom obraze. Týmto da Vinci pripomína význam, ktorý sa nedal vytvoriť len prostredníctvom slov alebo len obrázka.

Význam vitruviánskeho muža je v jasnom odraze myšlienky svojej doby. Ukazuje nadšenie pre Vitruviove teórie medzi da Vincim a jeho súčasníkmi.

## Pozri aj

* Modulor
* Marcus Vitruvius Pollio

## Iné projekty

Commons* Commons ponúka multimediálne súbory na tému **Vitruviánsky muž**

## Externé odkazy

* Latinský text
* Willamette University o vitruviánskom mužovi
* Stanford University o vitruviánskom mužovi
* Vitruviánsky muž Leonarda da Vinciho
# Detská obrna

|  |
| --- |
| Akútna poliomyelitída |
|  Pacient trpiaci detskou obrnou

---

 |
| Klasifikácia |
| MKCH-10 | A80: Akútna poliomyelitída (odkaz) |
|

---

 Pozri aj Medicínsky portál |

**Detská obrna** (iné názvy: **(akútna) poliomyelitída**, **Heineho-Medinova choroba**; lat. *poliomyelitis anterior acuta*) je infekčná choroba vyvolávaná poliovírusom, ktorý u nezaočkovaného jedinca napáda predné rohy miechy, kontrolujúce pohyb svalov. To môže viesť k trvalým ochrnutiam až k smrti.

Postihnuté bývajú najčastejšie deti od troch do ôsmich rokov, zriedkavo aj starší pacienti či dospelí. Keďže ide o vírusové ochorenie, neexistuje žiadna účinná liečba proti tomuto vírusu. Dôsledkom konzekventného očkovania sa ale vo väčšine krajín podarilo detskú obrnu úplne odstrániť.

Poliovírus je neobalený vírus s jednovláknovou ss RNA + polarity s priemerom ca. 30 nm, čeľade picornaviridae, rodu enterovírus. K tomuto rodu patria tri sérotypy vírusov: typ I, ktorý najčastejšie vyvoláva ochrnutia, ale aj epidémie, ďalej typ II a typ III. Medzi týmito troma pôvodcami neexistuje žiadna získaná imunita. To znamená, že infekcia jedným z troch typov vírusu neochráni pred infekciou ostatnými dvoma typmi vírusov. Okrem ľudí bývajú postihnuté aj opice.

## Klasifikácia

* A80: Akútna poliomyelitída
	+ A80.0: Akútna paralytická poliomyelitída spojená s vakcináciou
	+ A80.1: Akútna paralytická poliomyelitída importovaným divým vírusom
	+ A80.2: Akútna paralytická poliomyelitída domácim divým vírusom
	+ A80.3: Iná a nešpecifikovaná akútna paralytická poliomyelitída
	+ A80.4: Akútna neparalytická poliomyelitída
	+ A80.9: Nešpecifikovaná akútna poliomyelitída

## Charakteristika

Postihnutie centrálneho systému sprevádzané horúčkou, bolesťami hlavy, stuhnutím svalstva, hlavne šijového.

## Liečba

Pri postihnutí dýchacieho svalstva zapojenie dýchacieho prístroja, pri svalovom postihnutí fyzioterapia, rehabilitácia.

## Iné projekty

Commons* Commons ponúka multimediálne súbory na tému **Detská obrna**
# Kurtizána

Kurtizána - Madame de Pompadour
**Kurtizána** je milenka, alebo prostitútka z vyšších spoločenských kruhov. Nielen v európskych, ale aj v ázijských kultúrach (Čína, Japonsko) bola úloha kurtizány nielen sexuálna, respektíve často zahrnovala poskytovanie skoro výlučne nesexuálnej spoločnosti.

Pôvodne termín *kurtizána* pochádzal z francúzskeho *courtisan* / *courtisane* = *dvoran* / *dvoranka* resp. a talianskeho *cortigiano* / *cortigiana*, a označoval príslušníka alebo príslušníčku kráľovského dvora. Už od 16 storočia však označoval milenku, konkubínu alebo profesionálnu spoločníčku vysokopostavených mužov.

## Kurtizány v rôznych kultúrach

* hetéra – Staroveké Grécko
* oiran, gejša - Japonsko
* ji-ťi – Staroveká Čína
* tawáif – Južná Ázia, hlavne v období Mughalskej ríše

## Známe kurtizány

* Madame de Pompadour, milenka kráľa Ľudovíta XV.
* Madame du Barry, milenka kráľa Ľudovíta XV.

## Iné projekty

Commons* Commons ponúka multimediálne súbory na tému **Kurtizána**

## Zdroj

*Tento článok je čiastočný alebo úplný preklad článku Courtesan na anglickej Wikipédii (číslo revízie nebolo určené).*
# Vôľa k moci

**Vôľa k moci** je podľa F. Nietzscheho základný princíp všetkého živého, základná sila a produktívny, tvorivý faktor.

## Externé odkazy

* FILIT – zdroj, z ktorého pôvodne čerpal tento článok.
# Poissy

|  |
| --- |
| Poissy |
| mesto |
|  radnica  |
|

|  |
| --- |
|  Erb  |

 |
| Krajina |  Francúzsko |
| Región | Île-de-France |
| Departement | Yvelines |
|  |
| Nadmorská výška | 30 m n. m. |
| Súradnice | ﻿ / ﻿ |
| Najvyšší bod |  |
|  - výška | 171 m n. m. |
| Najnižší bod |  |
|  - výška | 17 m n. m. |
|  |
| Rozloha | 13,28 km² (1 328 ha) |
|  |
| Obyvateľstvo | 37 816 (*2009*) |
| Hustota | 2 847,59 obyv./km² |
|  |
| Primátor | Frédérik Bernard |
|  |
| Časové pásmo | SEČ (UTC+1) |
|  - letný čas | SELČ (UTC+2) |
| PSČ | 78300 |
|  |
|

 Poloha mesta v rámci Francúzska
 |
|  Interaktívna mapa mesta
 |
|  |
| **Wikimedia Commons:**  Poissy |
| **Webová stránka:**  ville-poissy.fr |
| **OpenStreetMap:** mapa |
|  |
| **Portál, ktorého súčasťou je táto stránka:**

|  |  |
| --- | --- |
|  |  Geografický portál |

 |
|  |

**Poissy** je mesto v západnej časti metropolitnej oblasti Paríža vo Francúzsku v departemente Yvelines a regióne Île-de-France. Má 28 000 obyvateľov. Od centra Paríža je vzdialené 24 km.

Je tu jeden z najväčších závodov automobilky Peugeot.

## Osobnosti mesta

* Ľudovít IX. (\* 1214 – † 1270), francúzsky kráľ

## Partnerské mestá

* Pirmasens, Porýnie-Falcko, Nemecko

## Iné projekty

Commons* Commons ponúka multimediálne súbory na tému **Poissy**

## Externé odkazy

* Oficiálna stránka

## Zdroj

*Tento článok je čiastočný alebo úplný preklad článku Poissy na českej Wikipédii.*
# Grafická báseň

**Grafická báseň** alebo **kaligram** alebo **ideogram** je druh básne; lyrický žáner, osobitý, usporiadanie textu v básni vytvára grafický obraz.

V niektorých variáciách judaizmu a islamu sú zakázané obrázky živých vecí. A tak umelci začali používať kaligramy - vizuálny obraz, ktorý je výhradne tvorený z malých slov.
# Joseph Haydn

|  |
| --- |
| Joseph Haydn |
|
rakúsky skladateľ |
| Narodenie | 31. marec 1732 Rohrau, Rakúsko |
| Úmrtie | 31. máj 1809 (77 rokov) Viedeň, Rakúsko |
| Podpis |  |
| Odkazy |
| Projekt Gutenberg | Joseph Haydn (plné texty diel autora) |
| Commons |  Joseph Haydn |
|

|  |  |
| --- | --- |
|  |  Biografický portál |

 |

Portréd na nemeckej známke z roku 1959
**Franz Joseph Haydn** (\* 31. marec 1732, Rohrau, Rakúsko – † 31. máj 1809, Viedeň) bol rakúsky hudobný skladateľ.

## Životopis

V rokoch 1739 až 1749 bol *Sängerknabe* (speváčik) svätoštefanského dómu vo Viedni. Od roku 1759 do roku 1761 pôsobil ako kapelník grófa Morzina v Lukavici pri Plzni, potom až do roku 1790 ako kapelník kniežaťa Esterháziho najprv v Eisenstadte, neskôr v Eszterháze. Posledné roky prežil vo Viedni.

## Charakteristika tvorby

Význam Josepha Haydna pre vývoj hudby je nesporný. Upevnil klasicizmus a jeho zásady ako hudobný štýl. Významne sa zaslúžil o rozvoj sonátovej formy a symfónie. Nazýva sa preto aj "otcom symfónie". Položil tiež základy formy sláčikového kvarteta. Rozšíril orchester o nové nástroje a objavil tak jeho nové možnosti. To sú len najdôležitejšie prvky, ktorými Haydn navždy ovplyvnil smerovanie hudby.

Samotné Haydnove diela sa vyznačujú sviežou, ľahkou melodikou a jasnými harmóniami. Je tvorcom najčistejšieho klasicistického štýlu.

## Dielo

Dielo Josepha Haydna je až neuveriteľne rozsiahle. Dodnes sa na repertoári udržali viaceré jeho symfónie, z ktorých je veľmi známa najmä druhá veta *Symfónie č.94 G dur "S úderom tympanov"*, nazvaná Angličanmi "*The Surprise*" ("*Prekvapenie"*).

Z koncertov sú najvýznamnejšie dva violončelové. Ďalšie koncerty sú hodnotné okrem iného vďaka zriedkavému výberu sólového nástroja - ide o trúbkový a hobojový koncert. Zvlášť prvý z menovaných je veľmi známy.

Haydn patrí k najvýznamnejším skladateľom sláčikových kvartet v dejinách. Jeho diela tvoria základ repertoáru týchto komorných hudobných telies. Druhá veta "*Cisárskeho" kvarteta C dur č. 62* (op.76 č.3), ktorú zložil ako cisársku hymnu Gott erhalte, sa stala melódiou nemeckej štátnej hymny.

Oratóriá "*Stvorenie*" a "*Ročné obdobia*" vytvoril Haydn na sklonku života.

### Komorná hudba

* Klavírne trio C-dur
* Klavírne trio G-dur
* Sláčikové kvartetá č. 29-34 "Ruské", Op. 33
	+ Sláčikové kvarteto č. 32 C dur "Vtáčie", Op. 33, č. 3
* Sláčikové kvartetá č. 48 - 53, Op. 64
	+ Sláčikové kvarteto č. 53 D dur "Škovránčie", Op. 64
* Sláčikové kvartetá č. 60-65, Op. 76
	+ Sláčikové kvarteto č. 62 C dur "Cisárske", Op. 76, č. 3

### Koncerty

* Husľový koncert č. 1 C-dur
* Violončelový koncert č. 1 C dur, H. 7b/1
* Violončelový koncert č. 2 D dur
* Hobojový koncert
* Trúbkový koncert Es dur

### Symfónie

* Symfónia č. 45 fis-mol "Rozlúčková"
* Symfónia č. 92 G-dur "Oxfordská"
* Symfónia č. 94 G-dur "S úderom na tympany"
* Symfónia č. 101 D-dur "Hodiny"
* Symfónia č. 103 Es-dur "S vírením tympanov"
* Symfónia č. 104 D-dur

### Oratóriá

* Stvorenie
* Ročné obdobia

## Iné projekty

Commons* Commons ponúka multimediálne súbory na tému **Joseph Haydn**

## Zdroj

* FILIT – zdroj, z ktorého pôvodne čerpal tento článok.
# Metaetika

**Metaetika** je časť etiky, ktorá rozpracúva problémy gnozeologickej a logickej povahy jazyka morálky.

Metaetika sa sformovala začiatkom 20. storočia ako relatívne samostatný smer, ktorého predmetom skúmania je etika ako spoločenskovedná disciplína. Etické skúmania metaetiky sa zaoberajú jazykom morálky, analýzou etických pojmov, výrazov a skúmaním pravdivostných hodnôt morálnych súdov. Podľa Wiliama K. Frankenu (1908 - 1994), amerického analytického etika, je predmetom metaetiky otázka dokázateľnosti a oprávnenosti morálnych súdov (Frankena, 1973. s. 96). V literatúre sa často objavujú metaetika a analytická etika ako synonymá, súvisí to s formovaním metaetiky na pozadí anglickej analytickej filozofie.

## Predstavitelia

**George Edward Moore**, jeho dielo Principia Ethica sa považuje za východiskovú prácu analytickej etiky. Jeho práca spôsobila analytický obrat v etike, bola odmietnutím dvoch filozofických smerov - hedonistického utilitarizmu a novohelgelovského idealizmu, ktoré v 19. storočí dominovali v britskej morálnej filozofii. Na tomto pozadí sa vytváral filozoficko-etický názor G. E. Moora. G. E. Moore sa považuje za zakladateľa metaetiky (zaujímavosťou je, že on sám pojem "metaetika" nepoužil).

**Harold Arthur Prichard** - deontologická etická koncepcia založená na princípe povinnosti. Diela: Spočíva morálna filozofia na omyle? (Does Moral Philosophy Rest on A Mistake?), Povinnosť a neznalosť faktu (Duty And Ingnorance Of Fact) - publikované v časopise Proceedings of the British Academy v roku 1932.

William David Ross

Charles Kay Ogden

Charles Leslie Stevenson

Richard Mervyn Hare

## Zdroj

* FILIT – zdroj, z ktorého pôvodne čerpal tento článok.
* Kolektív autorov, Dejiny etického myslenia v Európe a USA, s. 575 - 594,Kalligram, Bratislava 2008, ISBN 978-80-8101-103-0)